User:Jahanzaib 365/sandbox

.... چئیرمین راجہ امیر افسر (مرحوم)..... سابق چئیرمین یونین کونسل پنجگراں کلاں جناب راجہ امیر افسر مرحوم ایک عہد ساز شخصیت تھے، انہوں نے پاکستان کو بنتے اپنی آنکھوں سے دیکھا، تقسیم ہند سے پہلے اور بعد کے حالات و واقعات کا گہرا مشاہدہ رکھتے تھے، راقم کو جب بھی اپنے علاقے کے تاریخی پہلو کی تشنگی محسوس ہوتی تو ان سے فیض حاصل کرتا، انکے پاس ہر سوال کا مفصل جواب ہوتا تھا. انکی محفل میں تاریخ کے متعلق سیر حاصل گفتگو ہوتی، تاریخی شخصیات کا گہرا مطالعہ رکھتے تھے. مذہب اور ادب سے بہت شغف تھا. کئ مذہبی کتابیں ہر وقت انکے دسترس میں ہوتیں اور انکا مطالعہ کرتے رہتے تھے، تاریخ اور ادب کا زوق ہی تھا کہ سیاست کو اپنا اوڑھنا بچھونا بنایا، 80 کی دہائی میں یونین کونسل پنجگراں کلاں کے چیئرمین منتخب ہوئے، اور علاقے کے رفائے عامہ کے کاموں میں شریک ہوتے. مسلم لیگ ن کے سرگرم کارکن رہیے راجہ جاوید اخلاص کو اپنے علاقے یونین کونسل پنجگراں کلاں کے تمام گاوں میں سیاسی لحاظ سے انہوں نے متعارف کرایا، مسلم لیگ ن کیلئے بھرپور سیاسی ورکنگ کی. پرانے وقتوں میں جب بھی گاوں دیہاتوں میں اگر کوئی مسئلہ پیش آ جاتا تو علاقے کے بڑوں سے رابطہ کیا جاتا تھا. اہل علاقہ اور گاوں پنجگران کلاں کے لوگ زیادہ تر تصفیہ طلب مسائل کے حل کیلئے ان سے رائے طلب کرتے تھے. کیونکہ بابو جی ایک جہاندیدہ شخصیت تھے اس لیے ہر مسلئہ کا بہترین حل پیش کرتے تھے. جائیداد کی تقسیم کے مسئلے ہوں یا اپسی خاندانی لڑائی جھگڑے بابو جی بہترین طریقے سے اسکا حل نکال لیتے تھے، اہل علاقہ انکا بے حد احترام کرتے، کسی سے اونچی اواز میں بات نہ کی، ہمیشہ اخلاق سے پیش آتے، اج تک انہوں نے کسی سے تلخ کلامی نہ کی، اگر کوئی تلخ کلامی سے پیش آتا، تو تب بھی ایسے ناشائستہ اشخاص کیساتھ شائستگی سے پیش آتے. بردباری اور برداشت انکا خاصہ تھی، اج ایک عہد ساز شخصیت دنیا سے رخصت ہوگئ.. اللہ پاک انکی اخرت کی منزلیں آسان کرے، اللہ پاک انکو جوار رحمت میں جگہ عطا کرے، انکے درجات بلند کرے، اللہ پاک انکے اخلاق اور صبر کے طفیل اپنے خصوصی بندوں میں شامل کرے. اللہ پاک ان پر اپنا کرم کرے، اللہ پاک انکی قبر کو جنت کے باغوں میں سے ایک باغ بنائے، اللہ پاک انکی تربت کو منور کر دے. امین